open-index/open-wikipedia-markdown huggingface dataset:
Comala

**Comala** er en landsby og en kommune i den meksikanske delstaten Colima. Landsbyen hadde 9&nbsp;442 innbyggere i 2010, mens hele kommunen hadde 20&nbsp;888.

Kommunen grenser til Zapotitlán i nord, Cuauhtémoc og Minatitlán i vest, og Villa de Álvarez i sør og i øst.

Navnet er en avledning av comal, navnet på en type stekepanne brukt av urbefolkingen bl.a. til å steke tortillalomper.

## Historie
Eldste spor etter mennesker i området er rundt 3000 år gamle. Området har bevis på Olmec, Nahua, Toltec og Chichimeca beboelse eller innflytelse. Men etter 1100-tallet var den dominerende kulturen her Purépecha-kulturen helt til spanjolene kom. Byen Comala har før-spanske røtter. Første europeer som ankom området var Bartolomé López i 1527. Området ble evangelisert av fransiskanerne, og de etablerte kapellet i Ajuchitlán. I 1554 ble landsbyene Comala, Suchitlán og Zacualpan offisielt etablert under spansk styre. I 1815 ble det en semi-autonom urfolk-republikk med sin egen guvernør. Det ble en kommune i 1820 med Cayetano Pizarro som den første ordføreren under spansk lov, og igjen i 1857 under det årets grunnlov. Det har bevart denne politiske organisasjonen til i dag. 

I 1883 etablerte en tysk forretningsmann ved navn Arnold Vogel den første kaffeplantasjen i kommunen. Denne plantasjen stimulerte landbruks- og industriutvikling i området. Det første elektriske anlegget i delstaten Colima kalt El Remate ble bygget i 1906, og leverte strøm til Comala, Colima og Villa de Alvarez. 

En toglinje som fra Colima by via Comala til Cerro Grande ved kysten åpnet i 1910.

I 1961 bestemte byen seg for å male seg hvit som en måte å skille seg fra de omkringliggende samfunnene. I dag er det fylt med strukturer med hvite vegger og røde tegltak. Det historiske sentrum av byen ble erklært som en historisk monumentsone ved presidentdekret i 1988.  Comala fikk status som «Pueblo Mágico» i 2002 på grunn av arkitekturen og tradisjonene landsbyen har å by på.

## Byen i dag
De største næringene i kommunen er landbruk og turisme. Byen har også stor produksjon av ponche, en alkoholholdig drikk med mange forskjellige smaker.

Juan Rulfos roman *Pedro Páramo* refererer til Comala.

## Referanser


## Eksterne lenker
* 
* Kommunens hjemmeside
* Comala hos Pueblos México
Tlalpujahua

**Tlalpujahua** er en landsby og en kommune i delstaten Michoacán i Mexico. Landsbyen hadde 3&nbsp;530 innbyggere i 2010, mens hele kommunen hadde 27&nbsp;587 innbyggere.

Navnet Tlalpujahua er nahuatl og betyr «Svampeland».

Tlalpujahua var tidligere en gruvelandsby, og 27. juni 2005 fikk den status som «Pueblo Mágico». I dag er rundt 70 % av kommunens økonomi basert på produksjon av juledekorasjoner.

## Referanser


## Eksterne lenker
* 
* Kommunens offisielle hjemmeside 
* Tlalpujahua  hos Pueblos México
Adolf av Luxembourg

**Adolf I av Luxembourg** (*Adolf Wilhelm August Karl Friedrich*, født 24. juli 1817 i Biebrich, død 17. november 1905 på Schloss Hohenburg) var den siste hertug av Nassau og den fjerde storhertug av Luxembourg. Han var sønn av Vilhelm, hertug av Nassau (1792–1839) og hans første kone, prinsesse Louise av Sachsen-Hildburghausen. Adolfs halvsøster, Sophia av Nassau gifta seg med Oskar II av Sverige.

## Hertug av Nassau
Adolf blei hertug av Nassau den 20. august/30. august 1839, etter farens død. Han støtta det østerrikske keiserdømmet i den østerriksk-prøyssiske krig i 1866. Etter Østerrikes nederlag blei Nassau annektert av kongeriket Preussen og han tapte dermed sine trone, den 20. september 1866.

## Storhertug av Luxembourg
I 1879 blei Adolfs niese, Emma av Waldeck og Pyrmont, datter av en av hans halvsøstre, gift med hans fjerne slektning Vilhelm III av Nederland. I 1890 etterfulgte deres eneste datter, Wilhelmina, tronen. Det fantes ingen mannlig arving, og ifølge de saliske lover var det umulig for henne som kvinne å overta den luxembourgske tronen. Storhertugdømmet, som hadde vært i personalunion med Nederland siden 1815, blei nå overgitt til den nederlandske kongefamiliens fjerne slektning, den nylig avsatte hertug Adolf. Han blei innsatt den 23. november 1890 som beskrevet i en familiepakt. Etterkommerne av Adolf er fortsatt i besittelse av storhertugdømmet, men likevel bare kognatisk, ettersom selve uavhengigheten til storhertugdømmet krevde en omskriving av suksesjonslovene for å gjøre kvinnelige arvinger legitime.

## Ekteskap
Den 31. januar 1844 gifta Adolf seg i St. Petersburg med storfyrstinne Elisabeth Mikhailovna av Russland, niese av keiser Nikolaj I av Russland. Hun døde mindre enn et år etter, i barselseng med en dødfødt datter. Hun var da 19 år. Adolf bygde den russisk-ortodokse Sankt Elisabeth-kirken fra 1847 til 1855. Denne skulle være hennes gravkirke.

Den 23. april 1851 gifta han seg med prinsesse Adelheid-Marie av Anhalt-Dessau (Dessau, 25. desember 1833 – Königstein slott, 24. november 1916), datter av Friedrich av Anhalt-Dessau. De fikk fem barn; bare to av dem blei voksne.

## Barn
* Vilhelm IV, storhertug av Luxembourg (1852–1912)
* Friedrich Paul Wilhelm av Nassau (23. september 1854–23. oktober 1855)
* Marie Bathildis av Nassau (14. november 1857–28. desember 1857)
* Franz Joseph Wilhelm av Nassau (30. januar 1859–2. april 1875)
* Hilda av Nassau (1864–1952), gifta seg med Fredrik II av Baden

I 1892 tildelte Adolf den arvelige tittelen greve av Wisborg til sin svenske nevø, Oscar Bernadotte,  som hadde mista sine svenske titler etter å ha gifta seg uten sin fars godkjenning. Wisborg (også stava Visborg) var et gammelt slott i byen Visby i prins Oscars tapte hertugdømme, Gotland, men tittelen i seg selv blei oppretta i Luxembourgs adelskap.

Adolf døde i 1905 på sitt sommerslott Hohenburg i Bayern, der han også blei gravlagt. I 1953 blei han begravd på nytt krypten i Weilburg slottskapell.
 
## Referanser


## Eksterne lenker
* 

|-
Jacob Lofthus

**Jacob Lofthus** (opprinnelig **Jacob Kragenæs**; født 1861 i Telemark, død 15. september 1882 i München) var en norsk kunstmaler og tegner.

Han tok kunstutdannelse hos Knud Bergslien 1878 og ved kunstakademiet i München 1880-82. Han malte landskapsmalerier i nasjonalromantisk stil etter Tidemand/Bergslien, og flere portretter. Etter hans tidlige død ga familien 74 malerier og 3 skissebøker til Fylkesmuseet for Telemark og Grenland. Han var en slektning av bygdekunstneren Mikkel Mandt.

## Referanser
Mearrasámi Diehtoguovddáš

**Mearrasámi Diehtoguovddáš** – **Sjøsamisk kompetansesenter** – er en stiftelse etablert i 2002. Formålet er å ivareta, styrke og formidle samisk språk og kultur i sjøsamiske områder. 
## Referanser

## Eksterne lenker
*
Adelheid-Marie av Anhalt-Dessau

Prinsesse **Adelheid-Marie av Anhalt-Dessau** (født 25. desember 1833 i Dessau, død 24. november 1916 på slottet Königstein im Taunus) var kona til den siste hertugen av Nassau  og den første storhertugen av et suverent Luxembourg.

Adelheid Marie blei født på juledagen 1833. Hun var datter av Fredrik August av Anhalt-Dessau og landgrevinne Marie Louise Charlotte av Hessen-Kassel.

I 1851 gifta hun seg med Adolf, storhertug av Luxembourg, hertug av Nassau. Hun fikk fem barn med ham.

## Barn
* Vilhelm IV, storhertug av Luxembourg (1852–1912)
* Friedrich Paul Wilhelm av Nassau (23. september 1854 – 23. oktober 1855)
* Marie Bathildis av Nassau (14. november 1857 – 28. desember 1857)
* Franz Joseph Wilhelm av Nassau (30. januar 1859 – 2. april 1875)
* Hilda av Nassau (1864–1952), gifta seg med HKH Fredrik II av Baden

## Stamtavle

## Referanser


## Eksterne lenker
*
Muskelminne

**Muskelminne** (en.: muscle memory) er det fenomen at ulike former for bevegelse eller muskelarbeid er lettere å utføre dersom man har trent på dem selv om man ikke har utført øvelsen på en stund, som om musklene «husker». Begrepet brukes om så ulike oppgaver som det å spille klarinett, og det å løfte tungt. Tidligere har alle slike effekter blitt tilskrevet motorisk læring: Når en bevegelse blir gjentatt, blir et langtids-minne opprettet vedrørende den utførte oppgaven.

Nyere forskning tyder på at det finnes en form for hukommelse også i muskelcellene. Når muskler styrketrenes rekrutteres det nye cellekjerner inn i muskelfibrene og disse synes å være permanente eller i det minste forblir i muskelfiber-cellene for lang tid selv om man slutter å trene og muskelen mister sin kraft. Det økte antallet muskelcellekjerner kan forklare hvorfor det er lettere å produsere ny muskelmasse om man starter opp å trene igjen. Fenomenet kan brukes som et argument for at man bør trene tidlig siden evnen til å danne muskelcelle kjerner er dårligere hos eldre.

Doping med steroider rekrutterer nye muskelcellekjerner, og ettersom disse endringene er permanente er det argument for at dopere skal utestenges for alltid.

## Referanser
Ambassadesaken

**Ambassadesaken** er betegnelsen på virksomheten til en overvåkingsgruppe ved den amerikanske ambassaden i Oslo. Overvåkingsgruppens eksistens ble avslørt av TV 2 og etter avsløringen har det vært mye debatt om virksomheten.

Etter gransking av politiet ble saken henlagt av statsadvokaten i juli 2011 og både statsadvokaten og politiet vedgikk at etterforskningen kunne vært bedre om USA hadde gitt mer innsyn.

## Se også

* Surveillance Detection Program

## Referanser



## Eksterne lenker

* Justis- og politidepartementet om «Ambassadesaken»
Julio Llamazares

**Julio Llamazares** (født 28. mars 1955) er en spansk forfatter. 

Han ble født i Vegamián i den spanske provinsen León. Han har skrevet romaner, filmmanus, avisartikler, diktsamlinger og annet. Hans første roman var *Luna de lobos* (1985).

## Bibliografi
**Fiksjon**

* *Luna de lobos* (1985), roman
* *La lluvia amarilla* (1988), roman
* *Escenas del cine mudo* (1994), roman
* *En mitad de ninguna parte* (1995), fortellinger
* *Tres historias verdaderas* (1998), fortellinger
* *El cielo de Madrid* (2005), roman

**Poesi**
* *La lentitud de los bueyes* (1979)
* *Memoria de la nieve* (1982)

## Referanser


## Eksterne lenker
* 
*
Visergutt

**Visergutt** var betegnelsen på et bud som var ansatt i en dagligvarebutikk,  et bakeri, vaskeri eller andre forretninger som bragte varer til sine kunder, hentet varer for forretningen, hentet posten eller utførte andre ærender. Visergutter brukte vanligvis viserguttsykkel (ulike typer lastesykler) for å bringe forretningens varer til kundene. Det var oftest unge gutter eller yngre menn som hadde slike stillinger og visergutt var ofte den første jobben en gutt kunne få som arbeid utenom skoletid eller etter endt skolegang. Veldig mange hadde slike arbeidsoppgaver i alderen mellom 12 og 17 år.

Per 2000 er stillingsbetegnelsen nærmest gått ut av bruk, og også andre stillingstitler som inneholder ordet gutt. Ordet gutt er et signal om at det er en arbeidtaker med begynnerstatus i arbeidslivet (uerfaren), og ordsammenstillingen bruktes også på skip om dekksgutter, maskingutter, byssegutter og messegutter.

Avisene brukte også i stor utstrekning syklende gutter som leverte avisen i alle boligområder etter skoletid, og slike jobber hadde vanligvis fra 30 min. til 2 timers varighet. Avisbud brukte sin egen sykkel, mens visergutter brukte spesielle varesykler. Etter 2000 er nesten alle slike distribusjonsformer eliminert av andre transportmåter. Et unntak er firmaet Foodora som startet opp sin virksomhet i Oslo i 2015; sykkelbudene har fast ansettelse i firmaet, men må selv sørge for sykkel; budene leverer mat for eget firma, og maten er laget i en av flere mulige samarbeidende restauranter.

En rekke steder, ikke minst i urbane områder med stor trafikktetthet og parkeringsproblemer, har imidlertid sykkeltransport av pakker og dokumenter fått sin renessanse i form av sykkelbud.

## Referanser
Slemmestad bibliotek

**Slemmestad bibliotek** er et folkebibliotek i Slemmestad i Asker kommune i Akershus.

Biblioteket er del av Kulturhuset sekkefabrikken, som ligger i en historisk fabrikkbygning nede ved fjorden i gamle Slemmestad sentrum. Denne bygningen tilhørte opprinnelig Christiania Portland Cementfabrik, hjørnesteinsbedriften som tettstedet Slemmestad vokste fram rundt. I samme bygning ligger også Geologisentret og Cementmuseet. Her holder også Røyken historielag hus.

Inntil kommunesammenslåingen i 2020 var Slemmestad bibliotek hovedbiblioteket til Røyken bibliotek. Per 2024 er Slemmestad bibliotek en filial av Askerbibliotekene.

## Referanser


## Eksterne lenker
* Nettstedet til Slemmestad bibliotek
* Nettstedet til Kulturhuset sekkefabrikken
* Nettstedet til Slemmestad Cementmuseum
* Nettstedet til Slemmestad Geologisenter
* Nettstedet til Røyken historielag
Gjennomstrømningsmåler

En **gjennomstrømningsmåler** (engelsk: *flowmeter*) er et måleinstrument for måling av volum og/eller hastighet for gjennommstrømning av forskjellige medier som for eksempel vann, olje, gass. Det finnes flere forskjellige typer gjennomstrømningsmålere bygget på forskjellige målemetoder og –prinsipper.
Mental trening innen sport

**Mental trening** benyttes blant annet innen **sport**. Hensikten er ofte å forbedre sportslige  resultater, for eksempel å vinne en eller flere tevlinger.

Skilandslaget til Norge og Cecilia Brækhus er blant dem som har benyttet mentaltrener.

## Teknikker
### Visualisering og andre forestilte sanseinntrykk
En utøver har mulighet til å forestille seg inntrykk fra en eller flere av sine sanser – forestilte sanseinntrykk (engelsk: imagery, imagined sensations).

Når en forestiller seg noe som virker som noe man kunne ha sett, kalles det 
visualisering (engelsk: sports visualization, creative visualization). Den er et «verktøy som olympiske utøvere benytter for å gjøre hjernevirksomheten klar for konkurranse. Denne teknikken består av at en mental gjennomgang blir foretatt, av alt utøveren må gjøre for å vinne. En del psykologer som spesialiserer seg på sport, mener at visualisering ofte øker en sportsutøvers selvtillit ved at man tvinges til å se for seg at man vinner. Teknikken kan føre til at man forbedrer konsentrasjonen på fysiske bevegelser, heller enn nærværende distraksjoner», ifølge en artikkel i tidsskriftet Scholastic Scope, i 2006.

Forestilte lyder eller lukter, er andre teknikker som kan gjøres til en del av en utøvers mental-trening.
### Indre monolog
En del utøvere snakker til seg selv «inni seg», under en konkurranse. Å beholde positive tanker, og samtidig holde negative tanker på avstand, er ofte hensikten.

## Fokusering av oppmerksomheten
Fokusering av oppmerksomheten (engelsk: attention focus) kan ofte trenes slik at tilstedeværelsen av en folkemengde (for eksempel tilskuere), distraherer en utøver i mindre og mindre grad.

## Referanser
Geir Brenden

**Geir Brenden** (født 1971) er en krigsforfatter fra Gjøvik.

Brenden har Norges største fotosamling av norske frontkjemperes innsats i tysk tjeneste på østfronten under andre verdenskrig. Han har forsket på norske frontkjempere siden 1980-tallet, og systematisert frontkjempernes beretninger, dokumenter, avisartikler og bilder. Han har blant annet funnet ut at 44 av 75 nordmenn som falt ved kampene i Narva er fremdeles savnet.

Brenden har jobbet for NRK som konsulent for flere program, og bidratt med kunnskap, bilder og arkivstoff i flere dokumentarer. Han har også bidratt til et tiltalls norske og utenlandske bøker i tillegg til de bøker han har vært med på å skrive selv, som *Hitlers hemmelige agenter* av Tore Pryser, *Fars krig* av Bjørn Westlie, *Waffen SS Encyclopedia* av Marc J. Rikmenspoel og *Svenskar i krig 1914-1945* av Lars Gyllenhaal og Lennart Westberg.

Brenden arbeider som vekter i Securitas.

## Bibliografi
*  *Nordmennene på Østfronten: deres egen historie i bilder*, 2005 ISBN 9788299529976
*  *Norske Krigsfrivillige på tysk side Nr.1 – Utmerkelser*, 2006
*  *På tur med motorbåt: sikkerhet, manøvrering, navigasjon, motorteknikk, turforslag*, 2007 ISBN 9788204129734
*  *Tragedien om de trofaste: kampen om undergangen til III. (germ.) SS-Panserkorps*, 2007
*  *[[De som falt|De som falt: nordmenn drept i tysk krigstjeneste]]*, 2010 ISBN 9788282111577
*  *SS-Schijäger-Battalion "Norge": Norska Skidjägare på Östfronten 1941–44*, 2010 ISBN 9185657085
*  *SS-Schijäger-Battalion "Norge": Norwegian Ski Infantry on the East Front 1941–44*, 2010 ISBN 9789185657063 

## Referanser
Exafroplacentalia

* gomlere
* Boreoeutheria

**Exafroplacentalia** eller **Notolegia** er en klade som ble opprettet i 2001. Teorioen bak denne gruppen er fundamentert i molekylær forskning. Den tar utgangspunkt i at Xenarthra er søstergruppeen til Boreoeutheria, noe som gjør Afrotheria til en mer primitiv gruppe med placentale pattedyr. Forholdet mellom slektskapet og når de primitive gruppene med pattedyr opp er imidlertid fortsatt svært usikkert.

## Kladogram

## Referanser

## Eksterne lenker
*
Gebel Katherina

**Gebel Katherina** eller **Katarinafjellet** (arabisk: جبل كاثرين‎) er det høyeste fjellet i Egypt; 2 629 moh. Det ligger i nærheten av byen St. Katrine i den sørlige delen av Sinaihalvøya i guvernementet Janub Sina'.

Noen få kilometer nordøst ligger det gresk-ortodokse Katarinaklosteret og Moseberget, stedet hvor Moses i henhold til jødisk tradisjon skal ha mottatt steintavlene med de ti budene.

Fjellet er oppkalt etter den kristne helgenen Katarina av Alexandria. På toppen av Gebel Katherina er det et kapell dedikert til den hellige Katarina. I henhold til tradisjonen ble hennes levninger gjenfunnet her og deretter fraktet til klosteret. I tillegg er det to rom for pilegrimer som vil tilbringe natten her. Det er også en meteorologisk stasjon på toppen som ble bygd i 1932 av mith Meteorological Institute of California.

Fra fjellet er det utsikt som strekker seg sørover til Rødehavet og Akababukten og dens øyer.

## Referanser


## Eksterne lenker
* «Gebel Katherina» hos *Snow-forecast.com*
Milorgfjella

**Milorgfjella** er et fjellparti lengst nord i Heimefrontfjella i Dronning Maud Land.

Den første registrerte observasjonen av Milorgfjella ble gjennomført 20. januar 1939 på den første fotogrammetriske flygningen under Den tyske antarktisekspedisjonen 1938–39, ledet av Alfred Ritscher. Fjellkjeden ble navngitt *Kottas-berge* etter kapteinen på ekspedisjonsskipet MS «Schwabenland», Alfred G. Kottas. Milorgfjella ble senere kartlagt av Norsk Polarinstitutt på grunnlag av skråfotografier tatt under Maudheimekspedisjonen 1949–52.

## Referanser
Blantyre (Malawi)

**Blantyre** er Malawis viktigste by for handel- og finans. Den er landets andre største by med rundt  innbyggere (2008). 

Byen ble grunnlagt i 1876 av skotske misjonærer og er landets viktigste by kolonialhistorisk sett. Navnet refererer til den skotske byen Blantyre, fødebyen til oppdager og afrikaforsker David Livingstone.

I dag er byen hjemstedet for landets øverste domstol, *Supreme Court*. Hovedkvarteret til det statlige malawiske tv- og radioselskapet *Malawi Broadcasting Corporation* (MBC) ligger her og noen fakulteter til universitetet i Malawi er lagt hit.
Pilegrimsmerke

Et **pilegrimsmerke** er et merke, eller et slags pass, som pilegrimer har fått av sin prest. Pilegrimsmerket var viktig å ha for pilegrimer på pilegrimsreise i middelalderen. Med et pilegrimsmerke kunne man vite om det var en ordentlig pilegrim eller en tyv.
Hans-Kristian Hernes

**Hans-Kristian Hernes** (født 1. juli 1963) er en norsk statsviter. Han er professor ved Institutt for sosiologi, statsvitenskap og samfunnsplanlegging, Universitetet i Tromsø.

Hernes tok hovedfag i offentlig politikk og administrasjon i 1990 og ble dr. polit. i 1999, begge deler ved Universitetet i Tromsø.

## Bibliografi
* Hernes, Hans-Kristian og Nils Oskal (red.): *Finnmarksloven*, Oslo: Cappelen Akademisk Forlag, 2008. ISBN 978-82-02-26969-2
* Broderstad, Else Grete og Hans-Kristian Hernes: «Gjennombrudd ved konsultasjoner? Finnmarksloven og konsultasjonsordningen i Stortinget», i *Finnmarksloven*, Oslo: Cappelen Akademisk Forlag, 2008, s. 122-148
* Hernes, Hans-Kristian: «Fra Stilla til storm. En introduksjon om Finnmarksloven», i *Finnmarksloven*, Oslo: Cappelen Akademisk Forlag, 2008, s. 11-36
* Hernes, Hans-Kristian: «Public Administration in Norway: A Rejoinder», *Public Administration*, 82: 3, 2004, s. 691-700
* Hernes, Hans-Kristian: «Interesseorganisering og demokrati», i Knut Midgaard og Bjørn Erik Rasch (red.): *Demokrati – vilkår og virkninger*, Bergen: Fagbokforlaget, 2004, s. 185-208
* Hernes, Hans-Kristian: «Gruppeinteresser og demokrati», i Knut Midgaard og Bjørn Erik Rasch (red.): *Demokrati – vilkår og virkninger*, Bergen: Fagbokforlaget, 2004, s. 239-270. 
* Dryzek, John S., Daid Downs, Christian Hunold, David Schlosberg og Hans-Kristian Hernes: *Green States and Social Movements: Environmentalism in the United States, United Kingdom, Germany, and Norway*, Oxford : Oxford University Press, 2003. ISBN 0-19-924902-4, ISBN 0-19-924903-2
* Dryzek, John S., Christian Hunold, David Schlosberg, Daid Downs og Hans-Kristian Hernes: «Environmental Transformation of the State: the USA, Norway, Germany and the UK», *Political Studies*, 50, 2002, s. 659-682
* Hernes, Hans-Kristian: «Demokratisk styring – er det mulig i en globalisert verden?», *Internasjonal Politikk*, 59: 2, 2001, s. 153-177

## Eksterne lenker

* uit.no Hans-Kristian Hernes
Soběslav I av Böhmen

**Soběslav I Oldrich** (født ca. 1075, død 14. februar 1140) av huset Přemyslid, var hertug av Böhmen fra 1125. Han var yngste sønn av Vratislav II og hans tredje kone Świętosława av Polen.

## Tidlige liv
Soběslav er først omtalt da han søkte tilflukt hos sin fetter hertug Bolesław III av Polen, etter å ha blitt fordrevet sammen med sin eldre bror hertug Borivoj II i 1107. Soběslav støttet Borivojs forsøk på å vinne tronen tilbake fra rivalen Svatopluk, men etter at Svatopluk ble drept under slaget ved Głogów i 1109 fulgte en borgerkrig der deres bror Vladislav I sikret seg tronen med støtte av kong Henrik V av Det tysk-romerske rike. Soběslav forsonet seg senere med Vladislav og fikk i 1115 Brno og Znojmo i len. Men i 1123 kom det igjen til brudd mellom brødrene, og Soběslav måtte dra i eksil på nytt.

## Regjeringstid
Som siste gjenlevende sønn av Vratislav II ble han likevel hertug da Vladislav døde i 1125. Hans styre ble utfordret av Svatopluks yngre bror, hertug Otto II av Olomouc, som fikk støtte av kong Lothar III av Det tysk-romerske rike og Vladislavs enke Richeza av Berg. Da Soběslav fratok Otto II hans hertugdømme invaderte Lothar III Böhmen til støtte for Otto. Invasjonen kulminerte i slaget ved Chlumec, 18. februar 1126, der Otto falt og kong Lothar ble tatt til fange. Soběslav slapp imidlertid Lothar fri mot at han anerkjente ham som hertug.

Senere i sin regjerinsgtid lot Soběslav sin nivø Bretislav, sønn av hans eldste bror hertug Bretislav II, blinde fordi denne var med i en sammensvergelsen mot ham.

Konrad III av Hohenstaufen, som ble valgt til konge av romerene i 1138, ga Soběslav den arvelige verdigheten som det Det tysk-romerske rikes arvemunnskjenk og løfte om at hans eldste sønn Vladislav skulle etterfølge ham i Böhmen. I Soběslavs regjeringstid ble det grunnlagt mange nye tyske bosetninger i Böhmen. 
Etter Soběslavs valgte imidlertid de böhmerske stendene hans nivø Vladislaus II, sønn av Vladislav I, til ny hertug, noe kong Konrad godtok.

## Referanser
Humberto Vidal-eksplosjonen

**Humberto Vidal-eksplosjonen** var en gasseksplosjon i skoforretningen Humberto Vidal i Puerto Ricos hovedstad San Juan i 1996. Eksplosjonen krevde 33 menneskeliv.

## Eksplosjonen

21. november kl. 8.35 lokal tid (3.35 norsk tid) eksploderte skobutikken. Eksplosjonen forårsaket enorme ødeleggelser på bygningen. Første og andre etasje ble totalskadd i eksplosjonen. Det ble raskt fattet mistanke om at eksplosjonen var forårsaket av en bombe plantet inne i butikken av lokale terrorister, eller det kunne være brannstiftelse.

## Etterforskning

Etterforskere fra NTSB tok prøver fra stedet. Prøvene som ble tatt inneholdt ikke spor av eksplosiver eller brannfarlig væske, som bensin, aceton eller tennvæske. Etterforskerne avhørte flere vitner, og mange vitner nevnte vond lukt, noe som fikk etterforskerne til å tro at det var gass. Det kunne være propan fra det lokale gasselskapet eller metan fra kloakken. Retningen på eksplosjonen var viktig. Propan er tyngre enn luft, og samler seg langs gulvet. Metan, derimot, er lettere enn luft, og samler seg langs taket. Etterforskerne fant blant annet en stålbjelke som var bøyd oppover og sko som var lagret i kjelleren var blitt kastet oppover. Etterforskerne fant også en defekt gassledning under bakken i nærheten, som lå like over et vannrør. Det ble også laget testhull som viste at det var høy konsentrasjon av propan i bakken. Gassen fulgte ledninger i bakken, blant annet en elektrisk ledning inn i kjelleren hvor Humberto Vidal oppbevarte sko. Antennelseskilden ble funnet i nærheten av en termostat tilhørende butikkens klimaanlegg. Isolasjonen var smeltet slik at det dannet seg en gnist som antente gassen.

## Etterspill

Gasselskapet San Juan Gas påtok seg ikke ansvaret for eksplosjonen, og ble saksøkt av ofrenes familier og overlevende. Etterforskingen viste at arbeiderne i gasselskapet var dårlig utdannet. Gassdetektoren som ble brukt, skulle skrus på i ren luft. Istedenfor slo gassteknikeren på apparatet nede i kjelleren, noe som gjorde at gassen ikke ble oppdaget.
Fotballtennis

**Fotballtennis** er en sport og treningsform som er en hybrid av fotball og tennis. Fotballtennis som egen sport spilles på en bane med de samme målene som en volleyballbane. Det konkurreres i single, double og triple. Det spilles best av tre sett, og første lag til 11 poeng vinner settet. Det gis poeng for hver ball. Nettet har samme høyde som et tennisnett. Det er lov å benytte de samme kroppsdelene som i fotball.

I Norge er fotballtennis en relativt liten idrett, men det arrangeres turneringer i regi av Norges Bedriftsidrettsforund. Spillet brukes dog ofte som en øvelse i fotballtreninger, som en øvelse for å bedre basisteknikker som bevegelse, pasning og mottak.

## Turneringer i fotballtennis
Podkasten *[[Tungvekterne]]* arrangerer fotballtennis-turneringen "ØB Tungvekterne Cup", hvor hele cupen blir strømmet direkte på Østlandets Blads nettsider. Første konkurranseserie ble arrangert i juni 2020.

## Referanser
Don’t Be Cruel

**Don't Be Cruel** er en amerikansk sang, skrevet av Otis Blackwell. Den ble spilt inn på plate av Elvis Presley i 1956. «Don't Be Cruel» ble opptatt i the Grammy Hall of Fame i 2002. I 2004 ble den rangert som # 194 på Rolling Stones liste over *500 Greatest Songs of All Time*. Sangen har også blitt rangert som den 92. største sangen noensinne og den femte beste sangen fra 1956 av Acclaimed Music.

## Innspilling
«Don't Be Cruel» var den første sangen som Presleys forleggere, Hill and Range, brakte til ham for innspilling. Blackwell var mer enn lykkelig over å gi fra seg 50 prosent av royaltyinntektene for å forsikre seg om at *«the hottest new singer around covered it».

Presley spilte den inn 2. juli 1956 under en session i RCA Studios i New York City. I samme session spilte han også inn «[[Hound Dog]]» og «Any Way You Want Me». På sangen spilte Presleys regulære band med [[Scotty Moore]] på solo[[gitar]] (Elvis Presley bidro som vanlig med rytmegitar), [[Bill Black]] på [[kontrabass]], [[D. J. Fontana]] på [[trommer]] og backingvokaler fra [[The Jordanaires]]. Han insisterte på 28 opptak av sangen før han var fornøyd. [[Produsent]] var [[Steve Sholes]].

== Utgivelse ==
«Don't Be Cruel» ble utgitt på RCA Victor 20-6607 (78-plate) og på 47-6607 (singel) 13. juli 1956 med «[[Hound Dog]]» på den andre siden. Mot slutten av 1956 hadde den solgt i overkant av fire millioner eksemplarer. Presley fremførte «Don't Be Cruel» på alle sine tre opptredener i *The Ed Sullivan Show* i september 1956 og i januar 1957.

== Arv ==
«Don't Be Cruel» ble Presleys bestselgende singel, innspilt i 1956, med salg på mer enn seks millioner eksemplarer i 1961. Den ble et regulært innslag på hans liveopptredener til hans død i 1977 og var ofte koblet sammen med «Hound Dog» og «Jailhouse Rock» på opptredener fra 1969.

Mange artister, innbefattet [[Bill Black]]'s Combo (1960), [[Cheap Trick]], [[Neil Diamond]], [[The Judds]], [[Jerry Lee Lewis]], [[John Lennon]], [[Ringo Starr]] (1992), [[Billy Swan]], [[Jackie Wilson]] og sist, men ikke minst svenske [[Roland Cedermark]], har spilt inn sangen. Presley var så imponert over Wilsons versjon at han senere innlemmet flere av hans *mannerismer* i sine fremtidige opptredener.

Sangens hovedbass[[riff]] blir også anvendt som bakgrunnsmusikk i [[Nintendo]]s [[videospill]], *Donkey Kong*.

[[Jonathan Rhys Meyers]] mimet til sangens originalversjon i en scene i [[TV-serie]]n *Elvis*, som viser ham opptre på the Jacksonville Theatre.

== Norsk versjon ==
[[Thor Sigbjørn Greni]] har skrevet en norsk tekst. På norsk bærer den tittelen «Vær litt lur».

=== Innspilling ===
*[[Maj Britt Andersen]]. Utgitt på LP-platen *Det svinger i meg'' (CBS 82&nbsp;839) i 1978.

## Listeplasseringer

## Referanser
Hjernen er alene i Operaen

***Hjernen er alene i Operaen*** er et dobbelt konsertalbum med deLillos, utgitt den 29. november 2010. Konserten ble tatt opp desember 2009 i Operahuset i Oslo i forbindelse med at det var 20 år siden albumet *[[Hjernen er alene]]* ble gitt ut.

På konserten i Operaen ble alle sporene fra det originale albumet framført av deLillos og et timanns orkester med strykere og blåsere. Bandet ble nominert til Spellemannprisen 2010 i kategorien pop for konsertalbumet.

## Sporliste
### CD 1
#«Fastesangen» (Lars Lillo-Stenberg/Lars Fredrik Beckstrøm)
#«Vår» (Lars Lillo-Stenberg)
#«Sveve over byen» (Lars Lillo-Stenberg)
#«Snill og smart» (Lars Lillo-Stenberg/Mette Bølstad)
#«Triste dager» (Lars Lillo-Stenberg)
#«Balladen om Kåre og Nelly» (Lars Fredrik Beckstrøm)
#«Jenter fra en liten plass» (Lars Lillo-Stenberg)
#«Mine peanøtter er ikke gode» (Lars Lillo-Stenberg)
#«Skulle bare være morsom» (Lars Lillo-Stenberg)
#«Woo doo» (Lars Fredrik Beckstrøm)
#«Utkaster» (Lars Lillo-Stenberg)
#«Parkanlegg her» (Lars Lillo-Stenberg)

### CD 2
#«Tikk takk» (Lars Lillo-Stenberg)
#«Venter på telefon» (Lars Lillo-Stenberg)
#«Rendez-vous» (Per Lillo-Stenberg/Lars Lillo-Stenberg)
#«Lebestift» (Lars Lillo-Stenberg)
#«Hjernen er alene» (Lars Lillo-Stenberg)
#«Den feite mannen» (Lars Fredrik Beckstrøm)
#«Mørke Mathilde» (Lars Lillo-Stenberg/Mette Bølstad)
#«Soppesmørbrød» (Lars Lillo-Stenberg)
#«Kunstig og kulørt» (Lars Lillo-Stenberg)
#«Mantra» (instrumental) (Trad.)
#«Hva har du tenkt?» (Lars Lillo-Stenberg)
#«Suser avgårde» (Lars Lillo-Stenberg)

## Medvirkende
### deLillos
* Lars Lillo-Stenberg – sang, gitar, låtskriver
* Lars Fredrik Beckstrøm – sang, bass, låtskriver
* Lars Lundevall – gitarer, kor
* Rune Lindstrøm – trommer, perkusjon
* Øystein Paasche – trommer, perkusjon
### Øvrige medvirkende

#### Gjesteartister
* Ingrid Olava – piano, kor
* Mikal Lillo-Stenberg – akustisk gitar på *Lebestift*
* Per Vestaby – munnspill på *Hjernen er alene*
* Frank Riktor – piano på *Mørke Mathilde*
*Ellinor Benedikte Anjali Lindström – sang på *Mantra*

#### Orkester
* Eivind Lønning – trompet
* Rolf-Erik Nystrøm – saksofon, fløyte
* Frode Haltli – trekkspill, trombone
* Ingeborg Marie Mohn – fiolin, kontrabass, kor
* Catharina Chen – fiolin
* Sara Chen – fiolin
* Povilas Syrrist-Gelgota – fiolin
* Audun Hareide – bratsj
* Stig Ove Ose – bratsj
* Matias Monsen – cello, arrangement

#### Andre
* Yngve Sætre – miksing
* Björn Engelmann – mastering
* Askild Vik Edvardsen – fotograf
* Terje Pedersen – A&R
* Carsten Jøssund – konsertprodusent
* Håvard Hernes – konsertprodusent
* Magnus Ottesen – scenemester
* Bård Ingebrigtsen – scenetekniker
* Henning Solvang – scenetekniker
* Johnny Skalleberg – lydtekniker
* Jan Cato Skjelbred – lydtekniker

## Eksterne lenker
* Hjernen er alene i Operaen
Barbed Wire Waves

***Barbed Wire Waves*** er et album av det norske progbandet Aunt Mary. Det ble tatt opp 23. oktober 1971, i forbindelse med et svensk radioprogram, og utgitt i 2009 av Pan Records.

Utgivelsen inneholder blant annet to tidligere uutgitte spor og en ekstra lang versjon av «In the Hall of the Mountain King».

Willy B. har skrevet liner notes til utgivelsen. Fotografiene på coveret er gjort av Jan Persson

## Sporliste
Alle sanger er skrevet av Aunt Mary, unntatt hvor annet står.

#«Intro» (ukjent) – 2:37
#«Stop Your Wishful Thinking» – 4:11
#«In the Hall of the Mountain King» (Edvard Grieg) – 6:09
#«Listen to the Music» – 7:48
#«I Wish I Could» – 8:21

## Personell
*Svein Gundersen – Bassgitar
*Ketil Stensvik – Trommer
*Bjørn Kristiansen – Gitar
*Jan Groth – Orgel, vokal
;Øvrige
* Jan Persson - frontfotograf 
* John Normann - bandbilde 
* Tom Erik Kristoffersen - artwork 
* Willy B. - albumnotater

## Referanser


## Eksterne lenker
* Albumet på Rockipedia.no
Don’t Be Shallow

***Don't Be Shallow*** er en musikk-EP med Sondre Lerche, utgitt i 2003.

Kjetil Vik i bladet Tromsø gav plata terningkast 5 og skreiv: «Alt i alt har EP-en blitt en lun utgave av Lerche, et solid mellomspill på vei mot neste album.»

## Sporliste

# «Don't Be Shallow»
# «Living Lounge»
# «I Know I Know»
# «Single-Hand Affairs»
# «Dead Passengers» (live)
# «You Know So Well» (live)
# «Sleep on Needles» (live)
# «Night and Day» (live)

## Referanser


## Eksterne lenker
*
Verdenscupen i hurtigløp på skøyter 2010/11 – Verdenscup 2

Andre runde av **[[verdenscupen i hurtigløp på skøyter 2010/11]]** avholdes i Sportforum Hohenschönhausen i Berlin, Tyskland 19.–21. november 2010.  

Ida Njåtun fra Norge fikk sitt internasjonale gjennombrudd med 2.-plass på 1500 meter i A-gruppen.

## Program

## Medaljesammendrag A-gruppen
### Menn

### Kvinner

## Funksjonærer
* Overdommere var Jan Augustinus, Nederland (herrer) og Daniel Cabelduc, Sverige (damer).
* Startere var Hartmut Weirauch, Tyskland og Lars Jennersten, Sverige for herrene og Ole Hermann Sørli, Norge og Stefan Herrmann, Tyskland for damene. 

## Eksterne lenker
* Norges Skøyteforbunds samleside om verdenscupen i Berlin
* Offisielle resultater
* 
*  Resultater på **SpeedskatingResults.com**
*  Resultater for Damer og Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Berlin 19.–21. nov 2010 på **www.EffeSport.nl.**
;Bilder
* Bilder på DesgPhoto.com/SpeedSkatingPhotos.Info
No One’s Gonna Come

***No One's Gonna Come*** er en musikk-EP med Sondre Lerche, utgitt i 2001.

## Sporliste
# «No One's Gonna Come»
# «Living Lounge»
# «Personal Crime»
# «Single-Hand Affairs»

## Eksterne lenker
*
Faces Down

***Faces Down*** er et musikkalbum med Sondre Lerche, utgitt i 2001. Dette er hans første plate som soloartist.

## Sporliste

# «Dead Passengers»
# «You Know So Well»
# «Sleep on Needles»
# «Suffused With Love»
# «Side Two»
# «Modern Nature»
# «Virtue and Wine»
# «On and Off Again»
# «No One's Gonna Come»
# «All Luck Ran Out»
# «Things You Call Fate»

## Eksterne lenker
*
Duper Sessions

***Duper Sessions*** er et musikkalbum med Sondre Lerche and the Faces Down Quartet, utgitt i 2006.

## Sporliste

# «Everyone's Rooting For You»
# «Minor Detail»
# «Across the Land»
# «The Curse of Being In Love»
# «Dead End Mystery»
# «Night and Day»
# «Once In a While»
# «The More i See You»
# «(You Knocked Me) Off My Feet»
# «(I Wanna) Call It Love»
# «Nightingales»
# «I'm Not From Here»
# «You Sure Look Swell»

## Eksterne lenker
Two Way Monologue

***Two Way Monologue*** er et musikkalbum med Sondre Lerche, utgitt i 2004. I 2005 ga Lerche ut en EP med samme tittel, den inneholdt i tillegg «Hoisting the Flag» og «Johnny Johnny Ooh Ooh».

## Sporliste

# «Love You»
# «Track You Down»
# «On the Tower»
# «Two Way Monologue» også på EP
# «Days That Are Over» også på EP
# «Wet Ground» 
# «Counter Spark»
# «It's Over»
# «Stupid Memory»
# «It's Too Late»
# «It's Our Job»
# «Maybe You're Gone»

## Eksterne lenker
*
Helmuth Ellgaard

**Helmuth Ellgaard** (født 3. mars 1913 i Hadersleben, den gang Tyskland, død 22. april 1980 i Kiel, Vest-Tyskland) var en tysk illustratør, kunstner og journalist.

## Liv og virke
### Bakgrunn
Helmuth Ellgaard ble født i det daværende tyske Hadersleben (Haderslev) i Nordslesvig. I 1928 forlot familien Haderslev som etter folkeavstemning i 1922 hadde blitt dansk, for å flytte til Kiel. 

Allerede tidlig interesserte Helmuth Ellgaard seg for tegning og maling. I 1934 fikk han sin utdannelse på kunstakademiet i Kiel, og arbeidet samtidig som reportasjetegner for dagsavisen *Kieler Neueste Nachrichten*. Han lærte seg å håndtere penn og skisseblokk, og hans spesialitet ble raske skisser med kullstift. 

I 1939 flyttet han som nygift til Berlin. 

### Andre verdenskrig
Etter at andre verdenskrig brøt ut ble han krigsreporter, og som løytnant i flyvåpenet (*[[Luftwaffe (Wehrmacht)|Luftwaffe]]*) deltok han i mange luftangrep som tegnende journalist, blant annet ved slaget om Storbritannia i 1940. Hans arbeid ble publisert i det anerkjente ukebladet *Berliner Illustrierte Zeitung*. Under krigen ble også hans to sønner Peter (1940) og Holger (1943) født.

### Etterkrigstiden
Under krigen hadde de store forlagshusene i Berlin blitt ødelagt, og nye aviser og tidsskrifter oppstod blant annet i Hamburg og München. Familien Ellgaard flyttet derfor til München, der Helmuth Ellgaard var med på å starte bildemagasinet *Revue*, som var et av mange nye tidsskrifter i etterkrigstidens Vest-Tyskland. I *Revues* redaksjon arbeidet Ellgaard som fast ansatt bilderedaktør og reportasjetekniker. I nesten hver ukeutgave fantes det illustrasjoner av ham, fra 1953 til og med i farger. Hans forbilder var amerikaneren Norman Rockwell og dansken Kurt Ard. 

I 1956 gjorde han seg selvstendig og flyttet med familien til Hamburg. Her illustrerte han bøker og arbeidet for reklamefirmaer. Hans store innsats i perioden 1954 til 1961 var likevel illustrasjonen av et stort antall filmplakater, hvor plakaten fra 1959 for antikrigsfilmen *Bron* (*Die Brücke*) er hans mest framstående arbeide.  I 1980, 67 år gammel, døde han av et hjerteinfarkt. 

En stor del av hans arbeider ble i 2003 donert av hans to sønner Peter og Holger Ellgaard til *Haus der Geschichte* i Bonn.

## Filmplakater

Fil:Die Bruecke 1959.jpg|*Die Brücke*, 1959
Fil:Es geschah am hellichten Tag 1959.jpg|*Es geschah am...*, 1959
Fil:Orfeu Negro, 1959.jpg|*Orfeu Negro*, 1959
Fil:Und abends in die Scala.jpg|*...abends in die Scala*, 1958


## Kilder
* Haus der Geschichte der Bundesrepublik Deutschland, om Helmuth Ellgaard på tysk
* Museumsmagazin, Stiftung Haus der Geschichte der Bundesrepublik Deutschland, Nr 3/2003, S.18-19, ISSN 1433-349X

## Eksterne lenker
* 
* Science Fiction av Helmuth Ellgaard hos Retro-futurismus
* Filmplakater av Helmuth Ellgaard hos Poster Treasures
Heartbeat Radio

***Heartbeat Radio*** er et musikkalbum med Sondre Lerche, utgitt i 2009.

## Sporliste

# «Good Luck»
# «Heartbeat Radio»
# «I Cannot Let You Go»
# «Like Lazenby»
# «If Only»
# «Pioneer»
# «Easy to Persuade»
# «Words & Music»
# «I Guess It's Gonna Rain Today»
# «Almighty Moon»
# «Don't Look Now»
# «Goodnight»

## Eksterne lenker
*
Eva Eriksson

**Eva Eriksson** (født 13. mai 1949 i Halmstad i Sverige) er en svensk bildekunstner, illustratør og barnebokforfatter. Hun er særlig kjent for en rekke illustrerte barnebøker, med egen og andres tekster, blant annet Barbro Lindgrens mange småbarnsbøker om Pål (*Max* på svensk). Eva Eriksson er utdannet ved tegnelærerlinja ved Konstfack i Stockholm og sitter i *[[Svenska barnboksakademien]]*.

## Priser og utmerkelser
* Elsa Beskow-plaketten 1981
* Expressens Heffaklump 1981
* BMF-plaketten 1983 (sammen med Ulf Nilsson) for *Lilla syster Kanin*
* BMF-plaketten 1998 for *Malla handlar*
* Astrid Lindgren-priset 2001
* Ottilia Adelborg-priset 2006
* Emil-priset 2008

## Referanser


## Eksterne lenker
* 
* 
*  Forlaget Rabén & Sjögrens presentasjon av Eva Eriksson

; Faksimilekopier av noen norske oversettelser med Erikssons illustrasjoner:
* Eva Eriksson: ''Hjertesorg'' (1990)
* Eva Bexell: ''Evert!'' (1993)
* Barbro Lindgren: ''Her er det vesle huset'' (1995)
* Barbro Lindgren: ''Påls bleie'' (1995)
* Barbro Lindgren: ''Påls smokk'' (1995)
* Rose Lagercrantz: ''Modige Karl Gustav'' (1995)
* Barbro Lindgren: ''Det vesle lokomotivet Rosa'' (1996)
* Ulf Nilsson: ''En dag på musenes brannstasjon'' (1996)
* Barbro Lindgren: ''Rosa flytter til byen'' (1997)
* Eva Eriksson: ''Bella & Gustav'' (fire bøker i ett bind, 1997)
* Ulf Stark:  ''Da pappa viste meg verdensaltet'' (1998)
Stavanger2018

**Stavanger2018** er et avsluttet kunstprosjekt som med utgangspunkt i Stavanger2008 diskuterte bruk av kultur og samtidskunst i regionen.

## Historie
Stavanger2018 ble lansert torsdag 15. september 2005 av kunstner Trond Hugo Haugen i forbindelse med fristen til å foreslå prosjektforslag til Stavanger2008, da Stavanger/Sandnes-regionen skulle være europeisk kulturhovedstad. Lanseringen bestod av en kopi av den offisielle nettsiden til Stavanger2008, hvor kun navnet var endret.

Utgangspunktet for Stavanger2018 den første tiden var å presentere ulike idéer og tiltak for å bedre billedkunstnernes produksjonsvilkår på Nord-Jæren. Etter hvert vokste initiativet ut av billedkunstsegmentet og satte søkelyset på hele kulturfeltet.

Prosjektet har inneholdt flere faser, hvor den mest kjente skapte et nytt uttrykk i regionen: KA DÅ ITTEPÅ. Ordene har blant annet preget omslaget til Johan Harstad sin bok Darlah. Prosjektet har siden oppstart i 2005 generert over 150 presseoppslag, også i nasjonal og internasjonal presse, og faglitteratur.
 
Stavanger2018 avsluttet sin operative virksomhet i september 2011 .

## Organisasjon
Stavanger2018 ble drevet av kunstner Trond Hugo Haugen på fritt grunnlag og har aldri vært et prosjekt inn under Stavanger2008-administrasjonen, Stavanger kommune eller andre. Det ble aldri sendt noen prosjektsøknad ved lansering, kun et informasjonsskriv om initiativet.

Prosjektet har mottatt mindre økonomisk støtte til enkeltstående prosjekter fra Bildende Kunstneres Hjelpefond og Stavanger kommune, samt Rogaland kunstsenter, TOU SCENE og Bildende Kunstneres Forening Rogaland og Norske Kunsthåndverkere, Avdeling Vestlandet.

## Prosjekter

En rekke underprosjekter har blitt arrangert før, i og rundt, og etter 2008. Noen av de større, med utvalgte eksempler:

## Etterbruk
Ett to måneders program arrangert fra 1. august – 29. september 2007 med fokus på etterbruk og årene etterpå: blogg, kulturdebatt, sofasamtaler, fest, møter, foredrag og presentasjoner. Programmet var første del i kampanjen KA DÅ ITTEPÅ som fikk mye presseoppslag og formet et nytt regionalt uttrykk.

## Aktiviteter
Initiativtaker Trond Hugo Haugen blogget fast flere ganger i måneden om Stavanger2008, kulturhovedstadsåret og virket som kunstner i Stavanger Aftenblad fra 30. september 2007 til 27. februar 2009.

En markering av at kulturhovedstadsåret 2008 var avsluttet. Arrangert på TOU SCENE 31. januar 2009. Utdeling av borgerbevis til blant annet ordfører Leif Johan Sevland og direktør Jostein Soland, debatt, prosjektpresentasjoner og mer. 
 
Stavanger2018s nettsted ble etablert i 2005.

## Referanser


## Eksterne lenker
* Stavanger2018, hjemmeside
* Stavanger2008, offisiell hjemmeside
* Stavanger kommune
Sleep on Needles

***Sleep on Needles*** er en musikk-EP med Sondre Lerche, utgitt i 2001. EP-en ble utgitt på nytt i 2002.

## Sporliste

# «Sleep on Needles»
# «It's Time»
# «Rosebud»
# «The Sound of Fingerprints»

## Eksterne lenker
*
Final Exam

***Final Exam*** er det sjuende albumet fra den amerikanske artisten Loudon Wainwright III, utgitt i 1978. Albumet fikk, i likhet med forgjengeren *[[T Shirt|T&nbsp;Shirt]]*, en ekstremt dårlig mottakelse av musikkpressen. Dette førte til at *Final Exam* ble Wainwrights siste nye album på fem år. I ettertid har albumet fått et noe bedre rykte, og regnes som et godt gjennomført album.

## Sporliste
Alle sangene er skrevet av Loudon Wainwright III.

#«Final Exam»
#«Mr. Guilty»
#«Penpal Blues»
#«Golfin' Blue»
#«The Heckler»
#«Natural Disaster»
#«Fear with Flying»
#«Heaven and Mud»
#«Two-song Set»
#«Pretty Little Martha»
#«Watch Me Rock, I'm Over Thirty»

## Personell
*Loudon Wainwright III – gitar, banjo, vokal
*Arlen Roth – gitar
*John Hall – gitar
*Eric Weissberg – banjo
*Errol Bennett – perkusjon
*Kenny Kosek – fele
*Richard Crooks – trommer
*John Crowder – bass
*Ron Getman – steelgitar, bakgrunnsvokal
*John Lissauer – klarinett, tamburin
*Hugh McCracken – gitar
*Glen Mitchell – keyboard, bakgrunnsvokal
*Larry Packer – fele
*Stephen Tubin – keyboard
*Maggie Roche – bakgrunnsvokal
*Terre Roche – bakgrunnsvokal

## Utgivelser
*LP: Arista AB4173 (USA)
*LP: Arista SPART1042 (Storbritannia)
*LP: Poopik Productions AB4173 (Europa)
*CD: Arcadia ACAD 8142 (2 CD med *[[T Shirt]]* i 2007)

## Eksterne lenker
*
Pink Friday

***Pink Friday*** er Nicki Minajs første studioalbum. Før dette har hun kun gitt ut mixtapes. I Tyskland ble albumet gitt ut 19. november 2010, mens det ble utgitt i USA, Canada, Storbritannia og Frankrike 22. november 2010.

## Singler
Sangen «Massive Attack» var egentlig ment å være førstesingelen fra dette albumet, men fikk etter hvert lave plasseringer på listene, så Minaj bestemte seg får å ikke bruke den. I stedet ble «Your Love» valgt. Den scoret høyt på flere lister.

Etter dette ble «Check It Out (med will.i.am)», «Right Thru Me», «Roman's Revenge», «Moment 4 Life», «Did It On 'Em» og bonus-låtene «Girls Fall Like Dominoes» og «» de neste singlene.

## Sporliste

## Eksterne lenker
*
Massive Attack (sang)

**Massive Attack** er den første singelen til Nicki Minaj som hun gjorde sammen med Sean Garrett. Den ble utgitt 13. april 2010. Massive Attack var opprinnelig kjent som leder singelen fra hennes første studioalbum, *Pink Friday*, men det er ikke inkludert på den offisielle sporliste fra albumet. Musikkvideoen fikk gode kritikker fra blant annet Monica Herrera fra Billboard og Chris Ryan fra MTV. Ringmasters fra America's Best Dance Crew (sesong 3) var med i musikkvideoen og utførte flexing. Etter halvveis plasseringer på listetoppen, bestemte hun seg for å ikke ta den med på *Pink Friday*. Singelen "Your Love" ble heller lead-singelen for albumet.
Men and Flies

***Men and Flies*** er et musikkalbum med Martin Hagfors, utgitt i 2009. Dette er hans aller første plate som soloartist.

## Sporliste

# «Apetite»
# «Men and Flies»
# «Scarlet»
# «The Kernel Question»
# «Liaison»
# «Tattooed on My Eyes»
# «I Need to Know»
# «It's a Cinch»
# «Married Man»

## Eksterne lenker
Design Interiør

***Design Interiør*** er et norsk tidsskrift innenfor interiør og design. Det gis ut av Schibsted Forlag, som er et heleid datterselskap av mediekonsernet Schibsted.

Magasinet ble etablert i 1995. Det ble kjøpt av Schibsted fra N.W. Damm & Søn i 2005, og hadde på det tidspunktet  lesere.

Sentrale stoffområder i Design Interiør er reportasjer fra moderne privathjem og offentlige miljøer, ny arkitektur, intervjuer med formgivere og arkitekter samt produktnyheter og rapporter fra internasjonale møbelmesser. Magasinet er hovedsakelig rettet mot den mer eksklusive delen av markedet, og mot fagmiljøer og profesjonelle målgrupper som interiørarkitekter.

*Design Interiør* har seks utgaver årlig. Ansvarlig redaktør er Anne Lise Gjetvik.

## Opplag
Opplaget lå i 2009 på ca 9&nbsp;500. Bekreftede netto opplagstall fra Mediebedriftenes Landsforening siste år:
* 2011: 7&nbsp;717
* 2012: 7&nbsp;658
* 2013: 6&nbsp;808
* 2014: 6&nbsp;554

## Referanser


## Eksterne lenker
* ''Design Interiør''
* Schibsted Forlag
Catcher In the Rye

***Catcher In the Rye*** er en musikk-EP med Datarock, utgitt den 16. august 2010. NME omtalte låten «Catcher In the Rye» som en god, gratis nedlasting og den ble også gitt ut som minnepinne innpakket i en leke.

## Sporliste

# «Catcher In the Rye»
# «Position of Love»
# «Never Say Die»
# «Passive Aggressive»
## Medvirkende
### Datarock
* Fredrik Saroea – vokal, gitar, keyboard
* Thomas Larssen – bass
* Kjetil Møster – keyboard, saksofon
* Tarjei Strøm – trommer
### Øvrige
* Yngve Sætre - produsent, tekniker
* Ketil Mosnes - arrangement, låtskriver, produsent 
* Atle Øksendal - coverdesign

## Referanser